Diari Oficial de la Generalitat Valenciana


Sumari del DOGV 8651, del 08-10-2019 (2019/9438)

RESOLUCIÓ de 2 d'octubre de 2019, de la Secretaria Autonòmica de Comunicació, per la qual es modifica la composició de la comissió de valoració del concurs públic per a l'atorgament de llicències per a la prestació en règim d'emissió en obert de serveis de comunicació audiovisual de televisió digital terrestre d'àmbit local en la Comunitat Valenciana, convocat mitjançant la Resolució de 28 de desembre de 2018, de la Secretaria Autonòmica de Comunicació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8651

Data del DOGV
:   08-10-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9438


Data del document
:   02-10-2019

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * radiodifusió

RESOLUCIÓ de 2 d'octubre de 2019, de la Secretaria Autonòmica de Comunicació, per la qual es modifica la composició de la comissió de valoració del concurs públic per a l'atorgament de llicències per a la prestació en règim d'emissió en obert de serveis de comunicació audiovisual de televisió digital terrestre d'àmbit local en la Comunitat Valenciana, convocat mitjançant la Resolució de 28 de desembre de 2018, de la Secretaria Autonòmica de Comunicació. [2019/9438]  
Mitjançant la Resolució de 28 de desembre de 2018, de la Secretaria Autonòmica de Comunicació, es va convocar un concurs públic per a l'atorgament de llicències per a la prestació en règim d'emissió en obert de serveis de comunicació audiovisual de televisió digital terrestre d'àmbit local a la Comunitat Valenciana (DOGV 8459, 2019.08.01).  
  
La resolució incorporava com a annex I les bases que han de regir el concurs públic per a l'atorgament, mitjançant règim de concurrència, de les esmentades llicències.  
L'article 13 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix que l'òrgan competent en matèria de comunicació audiovisual de la Generalitat serà assistit per una comissió de valoració, que serà l'òrgan competent per avaluar les sol·licituds de participació en els concursos per a l'atorgament de llicències i formular les corresponents propostes d'adjudicació.  
  
D'altra banda, la base setena de la convocatòria fixa la composició de la comissió de valoració encarregada d'avaluar les sol·licituds de participació en el concurs, de conformitat amb el que disposa l'article 13 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, designant com a membres a les persones adscrites als llocs destinats a formar part d'aquesta comissió, així com a les persones que han de suplir les titulars.  
El criteri determinat per la convocatòria per a la designació dels membres de la comissió de valoració s'ha mostrat excessivament rígid, ha retardat la constitució inicial de la comissió i dificultat les seues reunions, bé per la situació vacant de determinats llocs o per baixes mèdiques de les persones que els ocupaven.  
De conformitat amb el que preveu l'article 10, apartat 1, i en la disposició transitòria primera de la Llei 10/2018, de 18 de maig, de creació del Consell de l'Audiovisual de la Comunitat Valenciana, els concursos seran convocats per l'òrgan competent en matèria de comunicació audiovisual de la Generalitat; en l'actualitat l'òrgan competent és la Secretaria Autonòmica de Comunicació.  
En conseqüència, resolc:  
  
Primer  
Modificar l'apartat 1 de la base setena de l'annex I de la Resolució de 28 de desembre de 2018, de la Secretaria Autonòmica de Comunicació, per la qual es convoca un concurs públic per a l'atorgament de llicències per a la prestació en règim d'emissió en obert de serveis de comunicació audiovisual de televisió digital terrestre d'àmbit local en la Comunitat Valenciana, que queda redactat de la manera següent:  
  
«1. De conformitat amb el que disposa l'article 13 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, es designa les següents persones:  
  
Titulars:  
Presidència: una persona funcionària adscrita a la Secretaria Autonòmica de Comunicació amb rang, almenys, de cap de servei.  
Secretaria: una persona funcionària adscrita a Presidència amb rang, almenys, de cap de secció i amb titulació de llicenciatura o grau en Dret.  
  
Vocal: una persona funcionària adscrita a la Secretaria Autonòmica de Comunicació amb rang, almenys, de cap de secció.  
Vocal: una persona funcionària adscrita a la Subsecretaria de Presidència amb rang, com a mínim de cap d'unitat.  
Vocal: una persona pertanyent al cos funcionarial de l'Advocacia de la Generalitat, a proposta d'aquesta.  
Vocal: una persona pertanyent al cos funcionarial d'Intervenció i Auditoria de la Generalitat, a proposta d'aquesta.  
Vocal: una persona funcionària adscrita al cos superior tècnic d'enginyeria de telecomunicació o al de gestió en enginyeria tècnica de telecomunicacions de l'Administració de la Generalitat, a proposta de l'òrgan convocant i de l'òrgan amb competències en matèria d'infraestructures i xarxes de telecomunicació.  
  
Suplents:  
Presidència: una persona funcionària adscrita a la Secretaria Autonòmica de Comunicació amb rang, almenys, de cap de servei.  
Secretaria: una persona funcionària adscrita a Presidència amb rang, almenys, de cap de secció i amb titulació de llicenciatura o grau en Dret.  
  
Vocal: una persona funcionària adscrita a la Secretaria Autonòmica de Comunicació amb rang, almenys, de cap de secció.  
Vocal: una persona funcionària adscrita a la Subsecretaria de Presidència amb rang, com a mínim de cap d'unitat.  
Vocal: una persona pertanyent al cos funcionarial de l'Advocacia de la Generalitat, a proposta d'aquesta com a suplent.  
Vocal: una persona pertanyent al cos funcionarial d'Intervenció i Auditoria de la Generalitat, a proposta d'aquesta com a suplent.  
Vocal: una persona funcionària adscrita al cos superior tècnic d'enginyeria de telecomunicació o al de gestió en enginyeria tècnica de telecomunicacions de l'Administració de la Generalitat, a proposta de l'òrgan convocant i de l'òrgan amb competències en matèria d'infraestructures i xarxes de telecomunicació, com a suplent.  
El nomenament dels membres de la comissió de valoració es realitzarà mitjançant una resolució de la Secretaria Autonòmica de Comunicació.»  
  
Segon  
Publicar la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar un recurs potestatiu de reposició davant la Secretària Autonòmica de Comunicació, en el termini d'un mes a comptar des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 2 d'octubre de 2019.- La secretària autonòmica de Comunicació: Blanca Marín Ferreiro.